Horoscop 25-31 martie 2024 este prezentat de astrologul Mariana Cojocaru, în cadrul rubricii AstroPlay de pe YouTube Playtech Știri. Azi vom afla ce rezervă astrele fiecărei zodii în parte, în luna martie 2024.
Eveniment major: eclipsă de Lună în Balanță pe 24-25 martie, un fenomen foarte important. E prima treaptă a lui 2024 de care trebuie să ținem cont și să nu ne împiedicăm de ea, că e bai! Apoi mai avem stelium în Berbec cu Soare, Mercur, Chiron și axa destinului, precum și conjuncția Venus-Saturn, care va face opoziție cu Lilith, aspecte ce țin de Pești și Fecioară.
Pe 22-23 martie, Marte părăsește Vărsătorul și intră în Pești. Bani vor câștiga doar cei care trag tare, ca boul la jug, bani cinstiți. Cei bogați spiritual, au talanți de altă natură, subtilă, ca și inovatorii, inventatorii, geniile care fac ceva durabil sau construiesc temple în ceruri. Atenție mare la sănătate pentru Pești, Balanțe, Fecioare, Berbeci. Risc de luxații, de stres, intervenții chirurgicale sau stomatologice.
În carieră, se pregătesc de competiția cu destinul sportivii, cei care excelează la sporturile minții, studioșii, mulți care au businessuri sau lucrează în străinătate și orbecăie. Chestiuni care țin de karmă, blocaje, dileme, vieți anterioare pentru că eclipsa de Lună acolo se duce. E un soi de sistem de ecuații cu mai multe necunoscute. Dacă nu le raportați cum trebuie, ca să puteți rezolva enunțul perfect, vă blocați și nu puteți lua decizii benefice și favorabile pentru viitor.
În dragoste, vi se coace ceva! Se face diferență între dragostea divină, la cei inițiați, caști, vestalii, și cea terestră, unde lucrurile nu arată foarte bine. Ceva ascuns mocnește. Persoanele hipersensibile și lunarienii sunt în vizorul eclipsei, vizate în mod deosebit doamnele și domnișoarele.
Mercur rezonează cu axa de destin și vă dă chef mare de vorbă, de ducă, de ceva altfel sau nou. Atenție la agitație, să nu vă accidentați. Există risc de lovituri. Cutremure în dragostea care scârțâie. E o săptămână cu o încărcătură aparte, spiritele se agită și voi nu puteți să ocoliți așa ceva, nu aveți cum. Funcționează la extreme: la unii e ca un marcaj foarte bun, pozitiv, constructiv, în special la cei tineri. Trebuie să rămânem raționali și bine ancorați în realitate.
Sextilul Jupiter, care rezonează într-un fel anume, și cel al lui Uranus cu conjuncția Venus-Saturn anticipează că se activează ceva. Cine are prieteni, să-i trăiască pentru că la nevoie îi vor cunoaște și îi vor recunoaște. Unii își vor face curățenie generală în agenda de prieteni cu această ocazie.
Steliumul din care face parte Mercur în această săptămână spune că trăirile voastre vor fi luate la control și analizate cu amănuntul de eclipsa de Lună. Acum se vede cum comunică și cum înțelegeți mesajul subtil, și mai ales cum vă țineți de promisiuni, iar unii de șotii. Fiecare știe ce vrea de la viață.
Luna voastră pare afectată, supărată. Cine, cum, de ce s-a supărat? Asta știe doar Universul și cu voi, deoarece aveți o conexiune subtilă. Este ceva anume. Așa veți fi și voi dacă nu vă maturizați, este mesajul astrelor. Atenționări cuminți!
Ceva se prefigurează la orizont, cu sau fără voia voastră! Aici e vorba de carieră, bani, business, taxe. Eclipsa de Lună vă debusolează. Unii au dileme, sunt într-o zonă nu prea confortabilă.
Anumite probleme care s-au adunat în timp sunt semnalate de această eclipsă. Traume mai vechi sau mai noi, dar cu siguranță cu și de esență karmică. Secretele țin, mai degrabă, de viețile anterioare, dar și de trecutul lor. Mai ales la seniori, la persoanele mature sau trecute de 35 de ani.
Vă zbateți spre înțelegerea și descifrarea unor blocaje, unor lecții neînțelese din trecut. Nu puteți înainta pentru că voi considerați că este ceva ceață pe destin. E o chestiune karmică, cu greutate.
Săptămâna vine cu noi provocări legate de sănătate sau de carieră, planul social, loc de muncă. Poate fi un impact sau șoc datorită eclipsei de Lună. Unii au neglijat anumite chestiuni care țin de carieră, de plan social. Alții și-au îndreptat atenția către altceva, către o nouă sursă care să le dea stabilitate, să le ofere o nouă temelie pentru viitor.
Toate drumurile duc la Roma! Adică străinătate, copii, acolo unde sunt sentimentele, dragostea, familia. Relațiile de familie trebuie să fie foarte strânse, indiferent de locul în care vă aflați. E presiune, dor de copilărie, de mama care stă în poartă, de rude, de vatra satului, de tradiții care sunt foarte importante. Adică de rădăcinile adânc înfipte.
Nu înțelegeți de ce nu găsiți rezolvare la ceva care nu vă dă liniște și pace. Acum presiunea este mare datorită faptului că v-ați implicat foarte mult în ceva și ați pierdut imaginea de ansamblu. Sunteți măcinați constant de faptul că ați pierdut niște repere, niște coordonate.
Mai profunzi ca niciodată, căutați căi înțelepte de rezolvare a ceea ce au stricat alții, social, economic, răutate, chestiuni unde ați vrut să iasă bine și a ieșit exact pe dos. Discuții, vreți să vorbiți cu cei bătrâni căci sunt foarte importanți. Câutați repere, consiliere pentru a putea înainta, pentru a avea o evoluție deschisă, dar nu pe o singură coordonată.
Tranzitele perioadei vă fac să vă forțați norocul, uneori e bine, alteori nu. Dar cu ce costuri, atenționează karma? Bani, orgoliu, sănătate, astea sunt consumate, acumulate, treptat. Nu este bine să călcați pe cadavre, chiar dacă viața este o luptă. Toți oamenii au un rost și aici, pe pământ, dar și sus, în cer. Eclipsa de Lună vrea să anticipeze asta: dacă nu ți-ai făcut temele și te prezinți cu ele așa, la dascăl, și te atenționează că rămâi în urmă, nu e ok. Cine își face temele nu are de ce să se teamă. Care e menirea noastră? Să ne autodepășim. Eclipsele sunt disciplinatoare și nu le putem ocoli, trebuie să ținem cont de aceste evenimente din viața noastră. Ele ne sunt deschizătoare de drumuri.